open-index/open-wikipedia-markdown huggingface dataset:
Λάκης Μαραμενίδης

Ο **Θεόδωρος (Λάκης) Μαραμενίδης** (Αιγάλεω, 30 Νοεμβρίου 1934 - 26 Φεβρουαρίου 2014) ήταν Έλληνας ποδοσφαιριστής του Αιγάλεω Α.Ο., δις πρωταθλητής της Β΄Εθνικής, αλλά και με πλούσια θητεία στην Α΄ Εθνική Κατηγορία -όπου αγωνίζονταν στη μεσαία γραμμή ως επιτελικός χαφ- και πρώην προπονητής ποδοσφαίρου. Επίσης, ήταν διεθνής με την ομάδα των Ενόπλων Δυνάμεων.

## Αγωνιστική σταδιοδρομία
Ο Μαραμενίδης ξεκίνησε τον αθλητισμό από την εφηβική ομάδα ("τσικό") του Αιγάλεω Α.Ο. και το 1953 πραγματοποίησε το ντεμπούτο του στην α΄ομάδα, που μετείχε στο πρωτάθλημα της Α2 Αθηνών, κατακτώντας τον τίτλο της (1954). Την επόμενη πενταετία αγωνίσθηκε στην κορυφαία κατηγορία της Ε.Π.Σ. Αθηνών, έχοντας να αντιμετωπίσει τους καλύτερους μέσους των σπουδαίων αθηναϊκών συλλόγων (ΠΑΟ, ΑΕΚ, Απόλλων Αθηνών, Πανιώνιος, Αστέρας Αθηνών, Φωστήρας Ταύρου). Το 1961 αναδείχτηκε πρωταθλητής Β΄Εθνικής και τα επόμενα τρία χρόνια ήταν βασικός με το Αιγάλεω στην Α΄Εθνική, σημειώνοντας παράλληλα και 19 τέρματα. Το 1965 πήρε έναν ακόμη τίτλο πρωταθλητή στη Β΄Εθνική και το 1965-66 τερμάτισε τη σταδιοδρομία του. Ουδέποτε δέχθηκε να εγκαταλείψει την ομάδα που τον ανέδειξε, παρότι είχε δελεαστικές προτάσεις από μεγαλύτερους συλλόγους.

## Προπονητικό έργο
Μετά το πέρας της αγωνιστικής του δράσης ο Μαραμενίδης ανέλαβε επί σειρά ετών το εφηβικό τμήμα του συλλόγου του Αιγάλεω, αναδεικνύοντας αρκετούς νέους ποδοσφαιριστές, ενώ κατά τη διάρκεια της περιόδου 1981-82 ήταν για ένα διάστημα προπονητής της ανδρικής ομάδας, μαζί με τον Τάκη Τσαλαμάγκα.

Ήταν νυμφευμένος και έχει αποκτήσει δυο παιδιά, ένα αγόρι κι ένα κορίτσι.

## Στατιστικά στοιχεία

* 1953/54: Αιγάλεω Α.Ο. (A2 ΕΠΣ Αθηνών)-9 συμμετοχές, 3 γκολ 
* 1954/55: Στρατευμένος
* 1955/56: Αιγάλεω Α.Ο. (Α ΕΠΣ Αθηνών)-3 συμμετοχές
* 1956/57: Αιγάλεω Α.Ο. (Α ΕΠΣ Αθηνών)-12 συμμετοχές, 1 γκολ
* 1957/58: Αιγάλεω Α.Ο. (Α ΕΠΣ Αθηνών)-11 συμμετοχές
* 1958/59: Αιγάλεω Α.Ο.-Α΄ Κατηγορία ΕΠΣΑ-11 συμμετοχές, 2 γκολ
* 1959/60 & 1960/61: Αιγάλεω Α.Ο.-Α ΕΠΣ Αθηνών & Β΄ Εθνική-46 συμμετοχές, 19 γκολ (άνοδος στην Α΄ Εθνική)
* 1961/62: Αιγάλεω Α.Ο.-Α΄ Εθνική-30 συμμετοχές, 6 γκολ
* 1962/63: Αιγάλεω Α.Ο.-Α΄ Εθνική-25 συμμετοχές, 10 γκολ
* 1963/64: Αιγάλεω Α.Ο.-Α΄ Εθνική-13 συμμετοχές, 3 γκολ
* 1964/65: Αιγάλεω Α.Ο.-Β΄ Εθνική-13 συμμετοχές, 3 γκολ (άνοδος στην Α΄ Εθνική)
* 1965/66: Αιγάλεω Α.Ο.-Α΄ Εθνική-5 συμμετοχές

## Παραπομπές


## Πηγές

*Διεθνής αθλητική ιστοσελίδα
*Γεώργιος Παγιωτέλης, "Το Έπος της Α΄Εθνικής" (Περιοδικό "Οι Παγκόσμιοι", τεύχη ετών 1994-96)
*Νίκος Δημ. Νικολαΐδης "*50 Χρόνια Αιγάλεω*" (1998)
*Ηλεκτρονικό αρχείο "Αθλητικής Ηχούς"
*"40 Χρόνια Ποδόσφαιρο και ΠΡΟ-ΠΟ" (Έκδοση εφημερίδας "Προπόραμα", 1999)
"Ανδρέας Μπόμης, Τρίτομο "Αλμανάκ Ποδοσφαίρου" (Έκδοση "Εικόνες", 1991)

Κατηγορία:Έλληνες ποδοσφαιριστές
Κατηγορία:Ποδοσφαιριστές Αιγάλεω Α.Ο.
Κατηγορία:Έλληνες προπονητές ποδοσφαίρου
Μ
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Ο Τέο εναντίον όλων

Το **Theo gegen den Rest der Welt** (γερμ. *ο Τέο εναντίον όλων*) είναι ταινία του Γερμανικού κινηματογράφου του 1980 με πρωταγωνιστή τον Μάριους Μύλλερ-Βέστερνχαγκεν.
## Πλοκή
Ο *Τέο Γκρόμπεργκ* είναι νταλικιέρης από την κοιλάδα του Ρουρ και ποδοσφαιρόφιλος φανατικός οπαδός της τοπικής του ομάδας. Έχει και τον συνέταιρό του, τον Ιταλό *Έννο* από κοντά, με τον οποίο αγόρασαν ένα φορτηγό Βόλβο. Στην επιστροφή από κάποια διαδρομή ο Τέο αναλαμβάνει να μεταφέρει μια παράνομη παρτίδα, για να ξεπληρώσει το φορτηγό του. Οδηγάει πτώμα από την κούραση και σχεδόν κλείνουν τα μάτια του επάνω στο τιμόνι. Σταματάει σε ένα πρατήριο για να κάνει διάλειμμα, και του κλέβουν το φορτηγό. Χωρίς να χάσει ούτε λεπτό καβαλάει ένα Φιατάκι της Ελβετίδας Ίνες Ρέγγελι και κυνηγάει τον κλέφτη. Ο Τέο φτάνει στη Λιέγη και βρίσκει το φορτηγό του. Του επιτίθενται όμως και τον θέτουν εκτός μάχης. Από εκεί φτάνει στη Μασσαλία.

## Βραβεύσεις
Ο πρωταγωνιστής τιμήθηκε με το βραβείο *Ερνστ-Λούμπιτς*, ενώ η ταινία έκοψε περισσότερα από τρία εκατομμύρια εισιτήρια και ήταν η εμπορικότερη ταινία του 1980/81 στη Γερμανία. Τιμήθηκε με το βραβείο Goldene Leinwand. 
## Παραπομπές

## Πηγές
* Elvira Reitze: *Theo gegen den Rest der Welt. Roman nach dem gleichnamigen Film*. Lübbe, Bergisch Gladbach 1984, 204 S., ISBN 3-404-10467-6 
## Εξωτερικοί σύνδεσμοι
* Παρουσίαση της ταινίας στο Filmportal.de με φωτογραφικό υλικό και κριτικές

Κατηγορία:Ταινίες του 1980
Κατηγορία:Γερμανικές ταινίες
Κατηγορία:Γερμανόφωνες ταινίες
Κατηγορία:Γερμανικές κωμικές ταινίες
Βασίλειο του Αννόβερου

200px|thumb|Το έμβλημα του βασιλείου του Αννόβερου.
thumb|Το βασίλειο του Αννόβερου πριν από τον Αυστροπρωσικό πόλεμο.
Το  **βασίλειο του Αννόβερου** είναι ένα γερμανικό κράτος που ιδρύθηκε το 1814 από το Συνέδριο της Βιέννης. Αντιστοιχεί στο παλιό Εκλεκτοράτο του Μπράουνσβαϊγκ-Λύνεμπουργκ (ενίοτε αναφέρεται και ως «Eκλεκτοράτο του Αννόβερου»), που αρχικά είχε παραχωρηθεί από τη Γαλλία στην Πρωσία ως αντάλλαγμα για διάφορες επαρχίες κατά μήκος του Ρήνου (Συνθήκη του Σενμπρούν, 15 Δεκεμβρίου 1805) και το οποίο εξαφανίστηκε ως αποτέλεσμα των πολλών εξελίξεων σε πολιτικό και στρατιωτικό επίπεδο που σημειώθηκαν την εποχή των Ναπολεόντειων Πολέμων.

Μέχρι και το 1837 το Αννόβερο κυβερνείτο απευθείας από τους βασιλείς του Ηνωμένου Βασιλείου. Μετά τον θάνατο του Γουλιέλμου Δ΄ η ανιψιά του Βικτώρια τον διαδέχθηκε στον θρόνο του Ηνωμένου Βασιλείου, αλλά στο Αννόβερο, όπου η διαδοχή απαγόρευε στις γυναίκες την άνοδο στον θρόνο, ήταν ο θείος της και μικρός αδελφός του Γουλιέλμου Δ΄ Ερνέστος Αύγουστος που έγινε βασιλιάς.

Στη διάρκεια του αυστροπρωσικού πολέμου του 1866 το Αννόβερο προσπάθησε να διατηρήσει την ουδετερότητά του, αλλά μπήκε στον πόλεμο στο πλευρό της Αυστριακής Αυτοκρατορίας. Τελικά κατελήφθη από την Πρωσία, της οποίας έγινε απλή επαρχία.

## Λίστα των βασιλέων του Αννόβερου
* 1814-1820 : Γεώργιος Γ΄.
* 1820-1830 : Γεώργιος Δ΄, γιος του προηγούμενου.
* 1830-1837 : Γουλιέλμος Δ΄, αδελφός του προηγούμενου.
* 1837-1851 : Ερνέστος Αύγουστος Α΄, αδελφός του προηγούμενου.
* 1851-1866 : Γεώργιος Ε΄, γιος του προηγούμενου, τιτουλάριος μεταξύ 1866-1878.
* 1878-1923 : Ερνέστος Αύγουστος Β΄, γιος του προηγούμενου, τιτουλάριος.
* 1923-1953 : Ερνέστος Αύγουστος Γ΄, γιος του προηγούμενου, τιτουλάριος.
* 1953-1987 : Ερνέστος Αύγουστος Δ΄, γιος του προηγούμενου, τιτουλάριος.
* 1987-σήμερα : Ερνέστος Αύγουστος Ε΄, γιος του προηγούμενου, τιτουλάριος.

Κατηγορία:Γερμανικά ιστορικά κράτη
Κατηγορία:Κρατίδια της Γερμανικής Συνομοσπονδίας
Κατηγορία:Αννόβερο
Βαλκανο-κεντροευρωπαϊκοί Αγώνες Στίβου 1947

Οι **Βαλκανο-κεντροευρωπαϊκοί Αγώνες Στίβου 1947** διεξήχθησαν στο Βουκουρέστι από 6 ως 8 Σεπτεμβρίου και υπήρξαν η συνέχεια των ανεπίσημων βαλκανικών αγώνων του 1946. Ήταν μια προσπάθεια αναβίωσης των προπολεμικών βαλκανικών αγώνων στίβου, που έγινε με πρωτοβουλία των φιλοσοβιετικών χωρών της βόρειας Βαλκανικής: Αλβανίας, Γιουγκοσλαβίας, Βουλγαρίας και Ρουμανίας. Το 1947 στους αγώνες μετείχαν επίσης η Ουγγαρία και το βραχυβιο κράτος της Ελεύθερης Τεργέστης, που είχε φιλογιουγκοσλαβικό καθεστώς, γι' αυτό ονομάστηκαν "βαλκανο-κεντροευρωπαϊκοί αγώνες". Οι αγώνες αυτοί δεν συμπεριλαμβάνονται στην επίσημη σειρά των Βαλκανικών Αγώνων και δεν θεωρούνται συνέχεια των προπολεμικών, διότι διοργανώθηκαν χωρίς να προσκληθούν η Ελλάδα και η Τουρκία. Άλλωστε δεν μακροημέρευσαν, αφού τα επόμενα χρόνια ανέκυψαν πολιτικές διαφορές ανάμεσα στις τέσσερις χώρες που τους ξεκίνησαν.

Στους αγώνες διεξήχθησαν και κάποια πρωτότυπα αγωνίσματα, όπως ρίψη χειροβομβίδας και βάδην παρτιζάνων, ενώ κάποια άλλα δεν έγιναν. Επίσης, όπως και το 1946, έγιναν αγωνίσματα γυναικών. Πολυνίκης των αγώνων αναδείχθηκε η **[[Ουγγαρία]]**.

## Οι νικητές

Το πένταθλο ήταν εκτός βαθμολογίας.

## Κατάταξη

**Σημείωση**: Δεν είναι γνωστή η βαθμολογία.    

## Πηγές
*BALKAN GAMES/CHAMPIONSHIPS. 
*"Η ιστορία των Βαλκανιάδων", εφ. "Αθλητική Ηχώ", 19/9/1958.
*"Η χρυσή ιστορία των αγώνων", Αθλητική Ηχώ, 10/8/1979.

Κατηγορία:Βαλκανικοί Αγώνες Στίβου
Κατηγορία:Στίβος το 1947
Κατηγορία:Βουκουρέστι
Βαλκανο-κεντροευρωπαϊκοί Αγώνες Στίβου 1947
Ηρακλής και ο ταύρος της Κρήτης (Μουσείο του Λούβρου αρ. ΜΑ716)

Ο **Κνώσιος Ταύρος** που φιλοξενείται στο Μουσείο του Λούβρου είναι μετόπη από τον Ναό του Δία στην Ολυμπία.
## Ιστορία του ευρήματος
Βρέθηκε μαζί με άλλα σπαράγματα το 1829 στη δυτική πλευρά των ερείπιων του ναού της Ολυμπίας από τους Γάλλους Ζαν Λεόν Ζοζέφ Ντυμπουά (Jean-Léon-Joseph Dubois) και Γκιγιώμ-Αμπέλ Μπλουέ, διευθυντές του επιστημονικού τμήματος της γαλλικής αποστολής της Εκστρατείας του Μωριά (1828-1833),  και το 1830 από εκεί μεταφέρθηκε στο Παρίσι, όπου τοποθετήθηκε στο Μουσείο του Λούβρου ως δωρεά της τότε ελληνικής βουλής.

## Περιγραφή
[thumb|right|250px|Καλλιτεχνική αναπαράσταση της μετόπης από τον [Γκιγιώμ-Αμπέλ Μπλουέ, 1832]]
Είναι από πάριο μάρμαρο. Από το ανάγλυφο διατηρείται μεγάλο μέρος των σωμάτων του Ηρακλή και του ταύρου, ενώ λείπουν το κεφάλι του ταύρου, οι βραχίονες του Ηρακλή και τμήματα του ανάγλυφου από την δεξιά κάτω γωνία. Διακρίνουμε τον Ηρακλή που με το αριστερό του χέρι έχει πιάσει τον ταύρο από τα κέρατα και του στρίβει το κεφάλι, ενώ στο δεξί κραδαίνει το ρόπαλο. Η όλη σκηνή σφύζει από ζωντάνια.

## Ιστορική τοποθέτηση
Ο Παυσανίας αναφέρει στην περιγραφή του ναού της Ολυμπίας ότι η μετόπη του Ηρακλή με τον ταύρο της Κρήτης ήταν τοποθετημένη στον οπισθόδομο του ναού. Είναι έργο του Καλλιτέχνη του ναού της Ολυμπίας και χρονολογείται στα 460 π.Χ.

## Πηγές

* 
* 
## Εξωτερικοί σύνδεσμοι
* Παρουσίαση της μετόπης από το Μουσείο του Λούβρου

Κατηγορία:Γλυπτά στο Μουσείο του Λούβρου
Κατηγορία:Ναός του Δία στην Ολυμπία
Κατηγορία:Αρχαιολογικό Μουσείο Ολυμπίας
Κατηγορία:Αρχαιολογικά ευρήματα στην Ηλεία
Τάσος Καραβοκυράκος

Ο **Τάσος Καραβοκυράκος** (γεν. Αιγάλεω, 1936) είναι παλαίμαχος Έλληνας ποδοσφαιριστής του Αιγάλεω Α.Ο., **δις πρωταθλητής** της Β΄Εθνικής, αλλά και με πλούσια θητεία στην Α΄ Εθνική Κατηγορία -όπου αγωνίζονταν σαν αμυντικός ("στόπερ"). 

## Αγωνιστική σταδιοδρομία
Ο Καραβοκυράκος ξεκίνησε τον αθλητισμό από την εφηβική ομάδα ("τσικό") του Αιγάλεω Α.Ο. και το 1958 πραγματοποίησε το ντεμπούτο του στην α΄ομάδα, που μετείχε στο πρωτάθλημα της Α΄ Κατηγορίας Ε.Π.Σ. Αθηνών, αλλά μονιμοποιήθηκε το 1960 και την επόμενη χρονιά κατέκτησε το πρωτάθλημα της Β΄Εθνικής (1961). Την τριετία που ακολούθησε αγωνίσθηκε στο πρωτάθλημα της Α΄Εθνικής, αναδεικνυόμενος σε έναν από τους πλέον σκληροτράχηλους και αποτελεσματικούς κεντρικούς αμυντικούς του ελληνικού ποδοσφαίρου, έχοντας να αντιμετωπίσει τους καλύτερους επιθετικούς ποδοσφαιριστές των κορυφαίων συλλόγων. Το 1965 κατέκτησε τον δεύτερο τίτλο πρωταθλητή στη Β΄Εθνική και την επόμενη τριετία επέστρεψε στη μεγάλη κατηγορία, συμπληρώνοντας **πάνω από 100 συμμετοχές** στην Α΄Εθνική.

## Στατιστικά στοιχεία

* 1957/58: Αιγάλεω Α.Ο. (Α΄ Κατηγορία ΕΠΣ Αθηνών)-1 συμμετοχή
* 1958/59: Στρατευμένος
* 1959/60 & 1960/61: Αιγάλεω Α.Ο.-Α΄ ΕΠΣ Αθηνών & Β΄ Εθνική-41 συμμετοχές (άνοδος στην Α΄ Εθνική)
* 1961/62: Αιγάλεω Α.Ο.-Α΄ Εθνική-27 συμμετοχές
* 1962/63: Αιγάλεω Α.Ο.-Α΄ Εθνική-17 συμμετοχές
* 1963/64: Αιγάλεω Α.Ο.-Α΄ Εθνική-24 συμμετοχές
* 1964/65: Αιγάλεω Α.Ο.-Β΄ Εθνική-18 συμμετοχές, 1 γκολ (άνοδος στην Α΄ Εθνική)
* 1965/66: Αιγάλεω Α.Ο.-Α΄ Εθνική-1 συμμετοχή
* 1966/67: Αιγάλεω Α.Ο.-Α΄ Εθνική-26 συμμετοχές
* 1967/68: Αιγάλεω Α.Ο.-Α΄ Εθνική-12 συμμετοχές

## Πηγές

*Διεθνής αθλητική ιστοσελίδα
*Γεώργιος Παγιωτέλης, "Το Έπος της Α΄Εθνικής" (Περιοδικό "Οι Παγκόσμιοι", τεύχη ετών 1994-96)
*Νίκος Δημ. Νικολαΐδης "*50 Χρόνια Αιγάλεω*" (1998)
*Ηλεκτρονικό αρχείο "Αθλητικής Ηχούς"
*"40 Χρόνια Ποδόσφαιρο και ΠΡΟ-ΠΟ" (Έκδοση εφημερίδας "Προπόραμα", 1999)
"Ανδρέας Μπόμης, Τρίτομο "Αλμανάκ Ποδοσφαίρου" (Έκδοση "Εικόνες", 1991)

Κατηγορία:Έλληνες ποδοσφαιριστές
Κατηγορία:Ποδοσφαιριστές Αιγάλεω Α.Ο.
Κ
Ηρακλής και τα βόδια του Γηρυόνη (Μουσείο του Λούβρου αρ. ΜΑ720)

Τα **βόδια του Γηρυόνη** που φιλοξενείται στο Μουσείο του Λούβρου είναι μετόπη από τον Ναό του Δία στην Ολυμπία.
## Ιστορία του ευρήματος
Βρέθηκε μαζί με άλλα σπαράγματα το 1829 στα ερείπια του ναού της Ολυμπίας από τους Γάλλους Λεόν-Ζαν-Ζοζέφ Ντυμπουά (Léon-Jean-Joseph Dubois) και Γκιγιώμ-Αμπέλ Μπλουέ (Guillaume-Abel Blouet), διευθυντές του επιστημονικού μέρους της γαλλικής αποστολής της Εκστρατείας του Μωριά (1828-1833),  και το 1830 από εκεί μεταφέρθηκε στο Παρίσι, όπου τοποθετήθηκε στο Μουσείο του Λούβρου ως δωρεά της τότε ελληνικής βουλής.

## Περιγραφή
[thumb|right|250px|Καλλιτεχνική αναπαράσταση της μετόπης από τον [Γκιγιώμ-Αμπέλ Μπλουέ, 1831]]
Είναι από πάριο μάρμαρο. Στο τμήμα που σώζεται διακρίνουμε τον Ηρακλή να πολεμάει τον πάνοπλο Γίγαντα Γηρυόνη. Ο Ηρακλής πιέζει το αριστερό του καλάμι στο σώμα του αντίπαλού του, που κλίνει το κεφάλι προς τα κάτω, ενώ του καταφέρνει το τελικό πλήγμα με το ρόπαλό του. Αν και οι λεπτομέρειες του ανάγλυφου έχουν χαθεί, ο Γυρηώνης εικονίζονταν μάλλον ως τριπλός άνδρας, όπως συνιθίζεται και σε άλλα αρχαία γλυπτά, ενώ αργότερα συναντάται και η εκδοχή του τρικέφαλου πλάσματος. Η ολοστρόγγυλη ασπίδα που κρατάει ο τερατόμορφος Γίγαντας είναι στραμμένη προς τον θεατή, όπως επίσης συνιθίζεται στις αρχαίες απεικονίσεις και στις αρχαίες αγγειογραφίες, ενώ μια δεύτερη ασπίδα που ανήκει στο ίδιο ανάγλυφο προστάτευε ένα δεύτερο σώμα του τέρατος. Εκτός από την ασπίδα, ο Γηρυώνης φοράει κράνος και θώρακα.

## Ιστορική τοποθέτηση
Ο Παυσανίας αναφέρει στην περιγραφή του ναού της Ολυμπίας ότι η μετόπη του Ηρακλή με τον Γηρυόνη ήταν τοποθετημένη στον πρόναο του ναού. Είναι έργο του Καλλιτέχνη του ναού της Ολυμπίας και χρονολογείται στα 460 π.Χ.

## Πηγές

* 
* 
## Εξωτερικοί σύνδεσμοι
* Παρουσίαση της μετόπης από το Μουσείο του Λούβρου

Κατηγορία:Γλυπτά στο Μουσείο του Λούβρου
Κατηγορία:Ναός του Δία στην Ολυμπία
Κατηγορία:Αρχαιολογικό Μουσείο Ολυμπίας
Κατηγορία:Αρχαιολογικά ευρήματα στην Ηλεία
Δουκάτο της Σαβοΐας

To **δουκάτο της Σαβοΐας** είναι ένα παλιό αυτόνομο δουκάτο, πυρήνας των Κρατών της Σαβοΐας, που έγινε το Βασίλειο της Σαρδηνίας το 1713, και μοιράστηκε ανάμεσα στη Γαλλία και την Ιταλία το 1860.

## Γεωγραφία
Το δουκάτο της Σαβοΐας περιλαμβάνει αρκετές περιοχές που ονομάστηκαν *επαρχίες* τον 18ο αιώνα:
* Την Καθαρή Σαβοΐα (γαλ:Savoie Propre) (Μονμελιάν και Σαμπερί)
* Τη Μοριέν (Σαιν-Ζαν-ντε-Μοριέν)
* Την Ταραντέζ (Μουτιέ)
* Το Ζενεβουά (Ανσί)
* Το Φοσινί (Μπονβίλ)
* Το Σαμπλέ (Τονόν-λε-Μπαν)

## Ιστορία
[μικρογραφία|[Εθνόσημο του δουκάτου]]
Στις 19 Φεβρουαρίου 1416, ο αυτοκράτορας Σιγισμούνδος αναβαθμίζει την Κομητεία της Σαβοΐας σε *δουκάτο της Σαβοΐας*, δίνοντάς του μια πολιτική αυτονομία δίχως προηγούμενο. Οι διάδοχοι του Αμεδαίου Η΄ της Σαβοΐας (οι κόμητες και δούκες της Σαβοΐας) φέρουν πλέον τον τίτλο του δούκα μέχρι να γίνουν βασιλείς της Σικελίας, και στη συνέχεια της Σαρδηνίας στις αρχές του 18ου αιώνα. Αυτή η ημερομηνία της 19ης Φεβρουαρίου έχει παραμείνει ως η «εθνική» γιορτή της Σαβοΐας.

Τα διάφορα κράτη, δουκάτα ή βασίλεια της Ιταλίας άρχισαν να γίνονται ομοσπονδιακά μόλις από το 1860.

Το 1860, η ιταλική επανάσταση (Risorgimento) και τα δημοψηφίσματα για την ενοποίηση της Ιταλίας μετατρέπουν σε ομοσπονδιακά τα κράτη της Ιταλίας και εγκαθιστούν τον βασιλιά της Σαρδηνίας Βίκτωρας-Εμανουήλ Β΄ της Σαβοΐας στο θρόνο μιας συνταγματικής μοναρχίας με τη στήριξη του «αυτοκράτορα των Γάλλων» Ναπολέοντα Γ΄.

Στις 22 Απριλίου του ίδιου έτους, κατά την επικύρωση του Συμφώνου του Τορίνου, ως συνέπεια ενός δημοψηφίσματος (130 533 "Ναι" / "Ναι και περιοχή" ενάντι 235 "Όχι"), το δουκάτο της Σαβοΐας πωλείται υπό όρους στη Δεύτερη Αυτοκρατορία του αυτοκράτορα Ναπολέοντα Γ', δημιουργώντας τους νομούς της Σαβοΐας και της Άνω Σαβοΐας.

## Δείτε επίσης
* Οίκος της Σαβοΐας

## Εξωτερικοί σύνδεσμοι

* Ιστορία του Οίκου της Σαβοΐας
* Επίσημη ιστοσελίδα των δυναστιών του Οίκου της Σαβοΐας
* Εταιρεία του Δουκάτου της Σαβοΐας (ομάδα ιστορικών)
* Προσπάθεια επίκλησης των κατοίκων της Σαβοΐας από τον Anacharsis Cloots, τον Ιούνιο του 1790.

Κατηγορία:Ιστορία της Γαλλίας
Κατηγορία:Πρώην κράτη της Ιταλικής Χερσονήσου
Κατηγορία:Παιγί της Σαβοΐας
Σαβοιας
*
Μπρουκέσια η μικρά

Η **Μπρουκέσια η μικρά** (**Brookesia micra**) είναι ένα μικρό είδος χαμαιλέοντα το οποίο ζει σε μία νησίδα βόρεια της Μαδαγασκάρης. Πρόκειται για το μικρότερο γνωστό είδος χαμαιλέοντα και είναι το μικρότερο είδος ερπετού γενικότερα. Σε πλήρη ανάπτυξη φτάνει σε μήκος 29 χιλιοστών (περίπου τρία εκατοστά).

Το είδος ανακαλύφθηκε από αποστολή γερμανών ερπετολογών στη βόρεια Μαδαγασκάρη την περίοδο 2003 με 2007, μαζί με άλλα τρία είδη χαμαιλέωντα. Το είδος απαντάται σε ένα μικρό νησί υπάρκτια της βόρειας Μαδαγασκάρης.

## Πηγές


Κατηγορία:Χαμαιλεοντίδες
Κατηγορία:Πανίδα της Μαδαγασκάρης
Cobo Center

Το **Cobo Center** βρίσκεται στο Ντιτρόιτ του Μίσιγκαν και είναι εκθεσιακός Χώρος με 67.000 τετραγωνικά μέτρα έκταση. Η λειτουργία του άρχισε το 1960. Το 1989 επεκτάθηκε σημαντικά, ενώ μια περαιτέρω επέκταση άρχισε την πρώτη Οκτωβρίου 2009.

Κάθε Ιανουάριο οργανώνεται εκεί η φημισμένη έκθεση *'North American International Autoshow*, γνωστή ως *Detroit Motor Show*.

Κατηγορία:Εκθεσιακοί χώροι
Κατηγορία:Κτίρια και κατασκευές στις Ηνωμένες Πολιτείες
Βαλκανικοί Αγώνες Στίβου 1957

Οι **16οι [[Βαλκανικοί Αγώνες Στίβου]] 1957** έγιναν στην Αθήνα, στο Παναθηναϊκό Στάδιο, από 30 Αυγούστου ως 1 Σεπτεμβρίου. Μετείχαν μόνο τέσσερις βαλκανικές χώρες. Εκτός από την Αλβανία, απουσίασε και η Τουρκία, έπειτα από απαγόρευση της τουρκικής κυβέρνησης με δικαιολογία την ένταση των ελληνοτουρκικών σχέσεων λόγω της κυπριακής κρίσης. Το σημαντικό γεγονός ήταν πως για πρώτη φορά διεξήχθησαν επίσημοι αγώνες γυναικών. Η Ελλάδα υπήρξε άριστη οικοδέσποινα και στο ηλεκτροφωτισμένο Στάδιο έγιναν αγώνες και τις βραδινές ώρες. Νικήτρια στους άνδρες αναδείχθηκε η **[[Γιουγκοσλαβία]]** και στις γυναίκες η **[[Ρουμανία]]**. Το δέκαθλο ξαναμπήκε στους αγώνες και κορυφαίος αθλητής των αγώνων αναδείχθηκε ο δεκαθλητής Σλάβκοφ που νίκησε και στο μήκος.

## Αποτελέσματα

### Ανδρών

#### Βαθμολογία

### Γυναικών

#### Βαθμολογία

## Πηγές
* «Η χρυσή ιστορία των αγώνων», ''Αθλητική Ηχώ'', 10/8/1979
* BALKAN GAMES/CHAMPIONSHIPS 
* ''Μακεδονία'', 3/9/1957
* ''Ελευθερία'', 3/9/1957

Κατηγορία:Βαλκανικοί Αγώνες Στίβου
Κατηγορία:Στίβος το 1957
Κατηγορία:Διοργανώσεις στίβου στην Αθήνα
Γαλατάς Τροιζηνίας

Ο **Γαλατάς** είναι παραθαλάσσια κωμόπολη στην Περιφέρεια Αττικής. Βρίσκεται κοντά στην Αργολίδα στην Τροιζηνία της βορειοανατολικής Πελοποννήσου, με μόνιμο πληθυσμό 2.244 κατοίκους σύμφωνα με την απογραφή του 2021. Βρίσκεται ακριβώς απέναντι από τον Πόρο, από τον οποίο χωρίζεται από έναν στενό πορθμό. Από τον Γαλατά εκτελούνται τακτικά δρομολόγια πλοίων για τον Πόρο. Ανήκει διοικητικά στην περιφερειακή ενότητα Νήσων της περιφέρειας Αττικής και αποτελεί την έδρα του Δήμου Τροιζηνίας-Μεθάνων.  

Ο Γαλατάς είναι μια μικρή πόλη στην ηπειρωτική Ελλάδα με ένα λύκειο, κέντρο υγείας, εκκλησία, τράπεζες και μια πλατεία που έχει θέα προς τον Πόρο, αλλά και άλλες βασικές υποδομές. Συνδέεται με ακτοπλοϊκά δρομολόγια με τον Πόρο. Η περιοχή είναι γνωστή για το Λεμονόδασος, το οποίο ποτίζεται από νερόμυλους και έγινε γνωστό από το μυθιστόρημα του Κοσμά Πολίτη. 

## Ιστορικά στοιχεία
Ο Γαλατάς υπήρχε σαν οικισμός από τα τέλη του 19ου αιώνα. Ωστόσο άρχισε να αναπτύσσεται μετά το 1920, όπου κατέβηκαν στην περιοχή πολλοί Αρκάδες, οι οποίοι πουλούσαν γάλα στους ντόπιους, εξού και η ονομασία του Γαλατά. Στην περιοχή του Γαλατά πωλούσαν γάλα και τυρί οι αιγοβοσκοί. Τα κοπάδια τους έβοσκαν στην περιοχή και στην οροσειρά Αδέρες/Τεμπελένι.

Ο οικισμός υπήρξε έδρα κοινότητας από το 1912. Το 1999 με την εφαρμογή του σχεδίου "Καποδίστριας" αποτέλεσε έδρα του δήμου Τροιζήνος, ενώ από το 2011 αποτελεί την έδρα του νέου διευρυμένου δήμου Τροιζηνίας-Μεθάνων.

## Πληθυσμός

## Παραπομπές


Κατηγορία:Δήμος Τροιζηνίας
Κατηγορία:Κωμοπόλεις της Αττικής
Γκρέιτ Μπακολέτ

Η **Γκρέιτ Μπακολέτ** (Great Bacolet) είναι μια πόλη της Γρενάδας. Βρίσκεται στην ενορίας του Άγιου Ανδρέα. Πήρε το όνομά της από μια άλλη πόλη, την Μπακολέτ και έδωσε το όνομά της στους ποταμούς Γκρέιτ και Λιτλ Ρίβερ οφ Γκρέιτ Μπακολέτ.

## Δείτε επίσης
* Κατάλογος πόλεων της Γρενάδας

Κατηγορία:Πόλεις της Γρενάδας
Αγία Μαργαρίτα (Γρενάδα)

Η **Αγία Μαργαρίτα** (αγγλικά και γαλλικά: *Saint Margaret*, ή για συντομία St Margaret) είναι ένα χωριό της Γρενάδας. Βρίσκεται στην  ενορία του Αγίου Ανδρέα. Βρίσκεται κεντρικά της περιφέρειας Άγιος Ανδρέας Νοτιοδυτικά.

## Γεωγραφία
Η Αγία Μαργαρίτα βρίσκεται κεντρικά της Γρενάδας, νοτιοδυτικά της Γρενάδας και κεντρικά του Αγίου Ανδρέα Νοτιοδυτικά.

## Δείτε επίσης
* Κατάλογος πόλεων της Γρενάδας

Αγια Μαργαριτα
Βουλή των Αντιπροσώπων του Νέου Μεξικό

Η **Βουλή των Αντιπροσώπων του Νέου Μεξικού** (αγγλικά: *New Mexico House of Representatives*, ισπανικά: *Cámara de representantes de Nuevo México*) είναι η κάτω βουλή του Νομοθετικού Σώματος της πολιτείας του Νέου Μεξικού.

Η Βουλή έχει 70 μέλη. Κάθε μέλος αντιπροσωπεύει περίπου 25.980 κατοίκους του Νέου Μεξικό.

Ο Ομιλητής της Βουλής είναι o Χαβιέ Μαρτίνεζ (Δημοκρατικό Κόμμα).

## Βλέπε επίσης
*Νομοθετικό Σώμα του Νέου Μεξικό
*Γερουσία του Νέου Μεξικό

## Παραπομπές


## Εξωτερικοί σύνδεσμοι
*New Mexico Legislature Official Government Website

Κατηγορία:Νέο Μεξικό
Νεο Μεξικό
Μορν Λονγκ

Η **Μορν Λονγκ** (Morne Longue) είναι μια πόλη της Γρενάδας. Βρίσκεται στην ενορία του Άγιου Ανδρέα. Βρίσκεται κεντρικά της Γρενάδας και κεντρο-ανατολικά της ενορίας.

## Γεωγραφία
Η Μορν Λονγκ βρίσκεται κεντρικά της Γρενάδας και κεντρο-ανατολικά του Αγίου Ανδρέα.

## Εξωτερικοί σύνδεσμοι
* Longue Μορν Λονγκ

## Δείτε επίσης
* Κατάλογος πόλεων της Γρενάδας

Κατηγορία:Πόλεις της Γρενάδας
Μίλα Κούνις

Η **Μιλένα Μαρκόβνα Κούνις** (γενν. 14 Αυγούστου 1983) γνωστή ως **Μίλα Κούνις**, είναι ηθοποιός και μοντέλο, εβραϊκής (ασκενάζι) καταγωγής, γεννημένη στην Ουκρανία και αργότερα πολιτογραφημένη και ως Αμερικανίδα. Η μητρική της γλώσσα είναι τα ρωσικά.

Σε ηλικία επτά ετών, μετακόμισε από την Ουκρανία στο Λος Άντζελες μαζί με την οικογένειά της. Μετά την εγγραφή της σε μαθήματα υποκριτικής ως εξωσχολική δραστηριότητα, ανακαλύφθηκε σύντομα από έναν ατζέντη. Εμφανίστηκε σε αρκετές τηλεοπτικές σειρές και διαφημίσεις, προτού αποκτήσει τον πρώτο σημαντικό ρόλο της καριέρας της πριν τα 15α γενέθλιά της, υποδυόμενη την Τζάκι Μπέρκχαρτ στην τηλεοπτική σειρά *[[That '70s Show]]*. Έναν χρόνο αργότερα, επιλέχθηκε ως η φωνή της Μεγκ Γκρίφιν στη σειρά κινουμένων σχεδίων *[[Family Guy]]*.

Ακόμη, έχει συμμετάσχει σε ταινίες όπως οι: *Όταν Με Παράτησε η Σάρα* *(Forgetting Sarah Marshall)*, *Max Payne*,  *Ο Εκλεκτός* *(The Book of Eli)*, *Όχι Μόνο Φίλοι* *(Friends with Benefits)* και ''Οζ: Μέγας και παντοδύναμος'' *(Oz: The Great and Powerful)*.

Το 2010, κέρδισε το Βραβείο *Premio Marcello Mastroianni* Καλύτερης Νεαρής Ηθοποιού στο 67ο Διεθνές Φεστιβάλ Κινηματογράφου Βενετίας για την ερμηνεία της ως *Λίλι* στην ταινία ''Μαύρος κύκνος''. Ακόμη, ήταν προτεινόμενη για την Χρυσή Σφαίρα Β' Γυναικείου Ρόλου και για το Βραβείο Σωματείου Ηθοποιών Καλύτερης Β' Γυναικείας Ερμηνείας.

## Παραπομπές



## Εξωτερικοί σύνδεσμοι

* Internet Movie Database 

Κατηγορία:Αμερικανίδες μοντέλα
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Αμερικανοί ουκρανικής καταγωγής
Κατηγορία:Αμερικανοεβραίοι
Κατηγορία:Ουκρανοί μετανάστες στις Ηνωμένες Πολιτείες
Οτρούς Φρυγίας

Ο **Οτρούς** (ή ο **Ότρος**), ήταν αρχαία πόλη στη Φρυγία της Μικράς Ασίας. 

Βρισκόταν στο νοτιοδυτικό τμήμα της επαρχίας, μεταξύ των πόλεων της Ευκαρπίας και της Ευμενείας. Διετέλεσε μέλος της φρυγικής πενταπόλεως (Σύνναδα, Οτρούς, Ιεράπολις, Στεκτόριον και Βρούζος). Στα νομίσματα του Οτρούντος (με την επιγραφή ΟΤΡΟΗΝΩΝ) παριστάνεται ο ήρωας -και βασιλεύς των Φρυγών- Οτρεύς να πατάει πάνω σε τριήρη και ο Αινείας να κουβαλάει στους ώμους του τον πατέρα του Αγχίση και να οδηγεί τον γιό του Ασκάνιο.
 
Στο σημερινό Τσόρχισάρ (Çorhisar) που βρίσκεται στο πεδίο των Συννάδων (σημερινό Sandikli), βρέθηκε επιγραφή της ρωμαϊκής αυτοκρατορικής περιόδου η οποία αναφέρει *Αλέξανδρον Μακεδόνα κτίστην της πόλεως*. Ίσως να τιμάται ο Μέγας Αλέξανδρος ως οικιστής κάποιας πόλεως που βρίσκεται στο σημερινό Τσορχισάρ. Από την άλλη αναφέρεται σε νομίσματα του Οτρούντος κάποιος *Αλέξανδρος Ασιάρχης* κατά την περίοδο 200-215 μ.Χ. Πρόκειται για άλλο πρόσωπο. Ο Ramsay ταύτισε την Τσορχισάρ με τον Οτρούντα, ωστόσο αυτό  αποτελεί απλώς μία υπόθεση.

Δεν είναι βέβαιο ότι η εν λόγω πόλη ήταν ελληνιστική αποικία. Πολύ πιθανόν να την ίδρυσαν οι Φρύγες (κατά την παράδοση, την ίδρυσε ο Οτρεύς –βασιλιάς των Φρυγών και αδελφός του Μύγδονος που συμπολέμησε με τον Πρίαμο κατά των Αμαζόνων- ο οποίος κατά τον Στράβωνα ίδρυσε και πόλη Οτροία στη Βιθυνία). 

Κατά τη βυζαντινή περίοδο ήταν έδρα επισκόπου και ανήκε στην Φρυγία Σαλουταρία με μητρόπολη τα Σύνναδα, όπως αναφέρεται στο *Notitiae episcopatuum*.  

## Παραπομπές


## Πηγές
* 
*  

Κατηγορία:Αρχαίες πόλεις της Φρυγίας
Χαϊντού

Η **Χαϊντού** ή **Ερύμανθος** είναι βουνό της Βόρειας Ελλάδας με μέγιστο υψόμετρο 1.828 μέτρα (κορυφή Γυφτόκαστρο). 

Βρίσκεται μεταξύ Θράκης *([[νομός Ξάνθης|Π.Ε. Ξάνθης]])* και Μακεδονίας *([[νομός Δράμας|Π.Ε. Δράμας]])*, κοντά στα ελληνοβουλγαρικά σύνορα, και αποτελεί τμήμα της οροσειράς της Κούλας στην Κεντρική Ροδόπη. Είναι ο κυριότερος ορεινός όγκος της Κούλας και αποτελεί το σύγχρονο φυσικό όριο μεταξύ Θράκης και Μακεδονίας. Εκτός από το Γυφτόκαστρο (υψόμ. 1828μ.), άλλες κορυφές είναι: η Διχάλα (υψόμ. 1745μ.), ο Τσουκνιδότοπος (υψόμ. 1709μ.), τα Μάλια (υψόμ. 1699μ.), ο Δρυμός (υψόμ. 1608μ.), η Κούλα (υψόμ. 1606μ.), το Θερμό (υψόμ. 1600μ.), η Μαύρη Πέτρα (υψόμ. 1586μ.), η Μεγάλη Κρούσσα (υψόμ. 1581μ.), ο Ερύμανθος (υψόμ. 1569μ.) κ.α.

Στο βουνό, υπάρχει το Δασικό Χωριό Ξάνθης, κοντά στην κορυφή *Ερύμανθος*, 10 χιλιόμετρα βόρεια του Λειβαδίτη. Το Δασικό Χωριό βρίσκεται στο κέντρο του Δάσους της Χαϊντούς ή *Δρυμού*, στις νότιες πλαγιές του βουνού. Το δάσος της Χαϊντούς αποτελείται από υπεραιωνόβιες οξιές, ύψους άνω των 30 μέτρων, καθώς και από πεύκα, έλατα, ερυθρελάτες κ.α. Στο βουνό φύεται και ο ενδυμικός κίτρινος κρίνος της Ροδόπης *(Lilium Rhodopeum)*. Στην πανίδα της Χαϊντούς συγκαταλέγονται αρκούδες και ζαρκάδια, λύκοι, αγριόχοιροι, καθώς και σπάνια πτηνά όπως η μαύρη τσικλητάρα και ο αγριόκουρκος. Το 1980, τμήμα του δάσους της Χαϊντούς *(το δάσος της Τσίχλας)*, χαρακτηρίστηκε «Μνημείο της Φύσης» και αποτελεί προστατευόμενη περιοχή. Στις πλαγιές του βουνού ρέουν πολλά ρυάκια και μικροί ποταμοί, στα νερά των οποίων απαντώνται πέστροφες. 

Το όρος Χαϊντού ή Ερύμανθος αποτελεί το νοτιοανατολικότερο άκρο της οροσειράς της Κούλας και διαχωρίζεται από τη Στάμνα από την ορεινή περιοχή του Λεπίδα με τα εκτεταμένα οροπέδια (όπως το Μεγάλο Λιβάδι Λεπίδα). Από τις ανατολικές πλαγιές της Χαϊντούς πηγάζει ο ποταμός Κόσυνθος, ενώ από τη δυτική πλευρά του βουνού, ρέει το Αρκουδόρεμα (που χύνεται στο Νέστο).

## Δείτε επίσης
* Δασικά χωριά στην Ελλάδα

## Παραπομπές


Κατηγορία:Βουνά της Ξάνθης
Κατηγορία:Βουνά της Δράμας
Κατηγορία:Βουνά της Βουλγαρίας
Κατηγορία:Δασικά χωριά στην Ελλάδα
Κατηγορία:Κούλα
Κατηγορία:Δήμος Ξάνθης
Κατηγορία:Δήμος Μύκης
Κατηγορία:Δήμος Παρανεστίου
Ζώνη των Φρούτων

Ως **Ζώνη Φρούτων** χαρακτηρίζεται η περιοχή των ΗΠΑ όπου το μικροκλίμα παρέχει ιδανικές συνθήκες για την ανάπτυξη φρούτων.

Οι Ζώνες των Φρούτων είναι επιφανείς γύρω από την περιοχή των Μεγάλων Λιμνών, αξιοσημείωτα στο Δυτικό Μίσιγκαν και στο δυτικό Βόρειο Κάτω Μίσιγκαν παράλληλα, και στη νότια ακτή της Λίμνης Ήρι. Οι συνθήκες που παράγουν το ευνοϊκό προς τα φρούτα μικροκλίμα σε αυτή την περιοχή είναι επίσης ο ίδιες που παράγουν χιόνι "επίδρασης της λίμνης"· έτσι, οι Ζώνες των Φρούτων και οι ζώνες χιονιού συμπίπτουν συχνά. Μια Ζώνη Φρούτων υπάρχει επίσης στην Πολιτεία Κεντρική Ουάσινγκτον.

## Βλέπε επίσης
* Αμερικανική Αμπελουργική Περιοχή

## Σημειώσεις


Κατηγορία:Ζώνες των ΗΠΑ
Ζώνη του Αλατιού

Ο όρος **Ζώνη του Αλατιού** αναφέρεται σε πολιτείες, στις Ηνωμένες Πολιτείες, στην οποία μεγάλες ποσότητες αλατιού χρησιμοποιούνται στους δρόμους κατά την χειμερινή περίοδο για να ελεγχθεί το χιόνι και ο πάγος.  Οι πολιτείες στην ζώνη του αλατιού περιλαμβάνουν το Κονέκτικατ, το Ντελάγουερ, το Ιλινόις, την Ιντιάνα, την Αϊόβα, το Μέιν, το Μέριλαντ, τη Μασαχουσέτη, το Μίσιγκαν, τη Μινεσότα, το Μιζούρι, το Νιου Χάμσαϊρ, το Νιου Τζέρσεϊ, τη Νέα Υόρκη, το Οχάιο, την Πενσυλβάνια, το Ρόουντ Άϊλαντ, το Βέρμοντ, τη Βιρτζίνια, τη Δυτική Βιρτζίνια, το Ουισκόνσιν, και την Ουάσινγκτον (Π.Κ.). Άλλες πολιτείες όπως η Βόρεια Ντακότα, η Νότια Ντακότα και η Αλάσκα θεωρούνται επίσης μέρος της Ζώνης του Αλατιού.

Το αλάτι στους δρόμους είναι συχνή αιτία της διάβρωσης των μερών του αυτοκινήτου, και τα αυτοκίνητα στη ζώνη του αλατιού συχνά υφίστανται πιο ταχεία οξείδωση από ότι σε άλλα μέρη της χώρας. Οι κατασκευαστικές ανακλήσεις λόγω θεμάτων διάβρωσης συχνά στοχεύουν μόνο σε οχήματα που λειτουργούν στις πολιτείες της ζώνης του αλατιού. 

## Αναφορές


Κατηγορία:Ζώνες των ΗΠΑ
Μητρόπολις Φρυγίας

Η **Μητρόπολις** ήταν αρχαία πόλη της Φρυγίας, στη Μικρά Ασία η οποία ίσως υπήρξε σελευκιδική αποικία.. 

Η πόλη αναφέρεται από τον Ρωμαίο ιστορικό Λίβιο, στην εποχή του πολέμου του Αντιόχου Γ΄ με τους Ρωμαίους. Βρισκόταν στην εμπορική οδό που ένωνε την Έφεσο με τη Λαοδίκεια και την Απάμεια. Γύρω από την πόλη ήταν η *Μητροπολιτική πεδιάς* (η σημερινή Col Ova). Κατά την αυτοκρατορική ρωμαϊκή περίοδο αναφέρονται σε επιγραφή άνδρες με μακεδονικά ονόματα (Αμύντας, Σέλευκος, Άτταλος, Αλέξανδρος). Φαίνεται ότι, κατά την ελληνιστική περίοδο, η Μητρόπολις ανήκε σε συνομοσπονδία φρυγικών πόλεων (κατά τη ρωμαϊκή περίοδο, μαζί με την Απάμεια), όπως αποδεικνύεται από ελληνιστική επιγραφή της λυδικής Σελεύκειας. 

Πρόκειται για το σημερινό Ταταρλί (Tatarli) της Τουρκίας. 

## Πηγές
* Getzel M. Cohen, *The Hellenistic settlements in Europe, the Islands, and Asia Minor*.  
Κατηγορία:Αρχαίες πόλεις της Φρυγίας
Κατηγορία:Επαρχία Αϊδινίου
Θρακικό Πέλαγος

thumb|Ο λιμένας Κεραμωτής Καβάλας, από όπου αναχωρούν τα πορθμεία για τη Θάσο
Το **Θρακικό πέλαγος** είναι η βορειοανατολική περιοχή του Βόρειου Αιγαίου, που εκτείνεται από τις ανατολικές ακτές της Χαλκιδικής έως τις δυτικές ακτές της χερσονήσου της Καλλίπολης στην Ανατολική Θράκη. Προς Βορρά βρέχει τα παράλια της ανατολικής Μακεδονίας και της Θράκης, σχηματίζοντας αρκετούς κόλπους, όπως τον Ακάνθιο, τον Στρυμονικό, τον Κόλπο της Καβάλας, τον Βιστωνικό, τον Ανοιχτό όρμο και τον κόλπο του Ξηρού. Προς Νότο, ορίζεται από τα βόρεια παράλια της Λήμνου και τα βόρεια παράλια της Τενέδου. Το Θρακικό πέλαγος περιβάλλει τα νησιά Θάσος, Σαμοθράκη και Ίμβρος. Το όνομα του οφείλεται στη Θράκη.

## Κυριότερα λιμάνια
### Ελλάδα
**Νομός Έβρου**
* Αλεξανδρούπολη
* Καμαριώτισσα Σαμοθράκης

**Νομός Ροδόπης**
* Άγιος Χαράλαμπος
* Φανάρι

**Νομός Ξάνθης**
* Πόρτο Λάγος

**Νομός Καβάλας**
* Κεραμωτή
* Καβάλα
* Νέα Πέραμος
* Λιμένας Θάσου
* Πρίνος Θάσου

**Νομός Λέσβου**
* Μύρινα Λήμνου
* Άγιος Ευστράτιος

**Νομός Σερρών**
* Λιμάνι της Αμφίπολης

**Νομός Θεσσαλονίκης**
* Σταυρός

**Νομός Χαλκιδικής**
* Ιερισσός

### Τουρκία
**Επαρχία Τσανάκκαλε**
* Κάστρο Ίμβρου
* Τένεδος

**Επαρχία Εντιρνέ (Αδριανούπολης)**
* Αίνος

## Παραπομπές


## Εξωτερικοί σύνδεσμοι
* 


Θρακικ
Θρακικ
Θρακικ
Κωνσταντίνος Σιδέρης

Ο **Κωνσταντίνος Σιδέρης** ή *καπετάν Τσίτσος* ήταν σημαντικός Έλληνας Μακεδονομάχος οπλαρχηγός από την Κοζάνη. 

## Βιογραφικά στοιχεία
Ο Κωνσταντίνος Σιδέρης γεννήθηκε στα τέλη του 19ου αιώνα στην Κοζάνη. Έδρασε καθ' όλη τη διάρκεια του Μακεδονικού αγώνα, ως οπλαρχηγός ομάδας, εναντίον των Βουλγάρων κομιτατζήδων και των Οθωμανικών στρατιωτικών σωμάτων, στην ευρύτερη περιοχή της Κοζάνης.

## Παραπομπές


Κατηγορία:Μακεδονομάχοι
Τελικός Κυπέλλου Αγγλίας 2004

Ο **τελικός του Κυπέλλου Αγγλίας 2004** διεξήχθη την 22 Μαΐου στο Μιλένιουμ Στέιντιουμ του Κάρντιφ. Ήταν ο 123ος τελικός της αρχαιότερης ποδοσφαιρικής διοργάνωσης στον κόσμο και αναμετρήθηκαν η Μάντσεστερ Γιουνάιτεντ με την έκπληξη του θεσμού Μίλγουολ ΦΚ, ομάδα της Τσάμπιονσιπ δεύτερης τη τάξει κατηγορίας στο αγγλικό ποδόσφαιρο. Η Μάντσεστερ Γιουνάιτεντ κατέκτησε το τρόπαιο νικώντας 3-0, ενώ διαιτητής του αγώνα ήταν ο Τζεφ Γουίντερ.

## Ο αγώνας

Κατηγορία:Ποδόσφαιρο το 2004
Κατηγορία:Τελικοί κυπέλλου Αγγλίας
Παράδεισος (Γρενάδα)

.  

Ο **Παράδεισος** (Paradise) είναι μια πόλη της Γρενάδας. 

## Γεωγραφία
Βρίσκεται στην ενορία του Αγίου Ανδρέα. Βρίσκεται ανατολικά του νησιού και κεντρο-δυτικά του Αγίου Ανδρέα. Βρίσκεται ανάμεσα στην Γκρενβίλ και την Ντανφερμλάιν. Έχει υψόμετρο 663 πόδια (202 μέτρα). Βρίσκεται σε γεωγραφικές συντεταγμένες 12°8′27″Β 61°41′33″Δ.

## Δείτε επίσης
* Κατάλογος πόλεων της Γρενάδας

## Παραπομπές


## Εξωτερικοί σύνδεσμοι

Παραδεισος
Σουτζ

Το **Σουτζ** (Paradise) είναι μια πόλη της Γρενάδας. Βρίσκεται στην ενορία του Αγίου Ανδρέα. Βρίσκεται ανατολικά του νησιού και κεντρικά του Αγίου Ανδρέα.  Έχει υψόμετρο 610 πόδια (186 μέτρα).

## Γεωγραφία
Το Σουτζ βρίσκεται ανατολικά του νησιού και κεντρικά του Αγίου Ανδρέα. Έχει υψόμετρο 610 πόδια (186 μέτρα. Βρίσκεται σε γεωγραφικές συντεταγμένες 12°06′Β 61°39′Δ.

## Δείτε επίσης
* Κατάλογος πόλεων της Γρενάδας

## Παραπομπές


## Εξωτερικοί σύνδεσμοι

Σουτζ
Μπαρίκ (Ανατολικό Τιμόρ)

Η **Μπαρίκ** () είναι πόλη του Ανατολικού Τιμόρ και πρωτεύουσα της περιφέρειας Μανατούτο και της επαρχίας Μπαρίκ. Σύμφωνα με την απογραφή του 2010 έχει 4.768 κατοίκους.

## Γεωγραφία
Η Μπαρίκ βρείσκεται κεντρικά του Ανατολικού Τιμόρ και κεντρο-δυτικά του Μανατούτο. Βρίσκεται δυτικά της πόλης Βικέκε, ανατολικά των πόλεων Αλιέου, Μαουμπίσε, Αϊτούτο και Σάμε και νοτιοανατολικά της πρωτεύουσας Ντίλι.

## Παραπομπές


Κατηγορία:Πόλεις του Ανατολικού Τιμόρ
Μπαρίκ

Η **Μπαρίκ** (Barique) είναι μια πόλη της Γρενάδας. Βρίσκεται στην ενορία του Αγίου Πατρίκιου. Βρίσκεται βόρεια του νησιού και νότια-κεντρικά του Αγίου Πατρίκιου. Έχει υψόμετρο 948 πόδια (289  μέτρα).

## Γεωγραφία
Η Μπαρίκ βρίσκεται βόρεια του νησιού και νότια-κεντρικά του Αγίου Πατρίκιου. Έχει υψόμετρο 948 πόδια (289  μέτρα). Βρίσκεται σε γεωγραφικές συντεταγμένες 12°10′Β 61°39′Δ.

## Δείτε επίσης
* Κατάλογος πόλεων της Γρενάδας

## Παραπομπές


## Εξωτερικοί σύνδεσμοι

Μπαρικ
Γκιγιώμ-Αμπέλ Μπλουέ

Ο **Γκιγιώμ-Αμπέλ Μπλουέ** (, 1795-1853) ήταν Γάλλος αρχιτέκτων που περιόδευσε στην Ελλάδα και αργότερα έγινε μεταρρυθμιστής των σωφρονιστηρίων.

## Βιογραφία
Γεννήθηκε στις 6 Οκτωβρίου 1795 στη συνοικία Πασσύ του Παρισιού. 

Αρίστευσε το 1821 στον διαγωνισμό του Βραβείου της Ρώμης (*Prix de Rome*) στην Σχολή των Καλών Τεχνών (*École des Beaux-Arts*) και έλαβε πενταετή υποτροφία στην Γαλλική Ακαδημία της Ρώμης. Σπούδασε Ρωμαϊκή αρχιτεκτονική και διηύθυνε την θεαματική αναστύλωση των ρωμαϊκών λουτρών του αυτοκράτορα Καρακάλλα. 

Το 1829, ο Μπλουέ διορίστηκε διευθυντής του τμήματος Αρχιτεκτονικής και Γλυπτικής της γαλλικής επιστημονικής εκστρατείας του Μοριά, κατά την οποία έκανε τις πρώτες αρχαιολογικές ανασκαφές της αρχαίας Μεσσήνης και μετά της Ολυμπίας όπου ανακάλυψε τον Ναό του Δία. 

Μετά την επιστροφή του από την Ελλάδα, διορίστηκε το 1831 επικεφαλής για την ολοκλήρωση της Αψίδας του Θριάμβου του Παρισιού, μέχρι την εγκαίνια της το 1836.

Περιόδευσε τις ΗΠΑ από το 1836 και έκτοτε άλλαξε πεδίο, αφού αφοσιώθηκε στην μελέτη της αρχιτεκτονικής των σύγχρονων σωφρονιστηρίων. Το 1846 διορίστηκε καθηγητής και το 1848 Γενικός Έφορος των Φυλακών. Διορίστηκε μέλος της Ακαδημίας των Καλών Τεχνών (*Académie des Beaux-Arts*) το 1850.

Απεβίωσε στο Παρίσι στις 7 Μαΐου 1853.

## Εργογραφία
* *Restauration des thermes d'Antonin Caracalla, à Rome, présentée en 1826 et dédiée en 1827 à l'Académie des Beaux-Arts* (1828) 
* ''Expedition scientifique de Morée: ordonnée par le Gouvernement Français ; Architecture, Sculptures, Inscriptions et Vues du Péloponèse, des Cyclades et de l'Attique'' από τους Abel Blouet, Amable Ravoisié, Pierre Achille Poirot, Pierre Félix Trézel και Frédéric de Gournay) (3 τόμοι, 1831–1838)  
* *Rapports à M. le Comte de Montalivet, sur les pénitenciers des États-Unis,* by Frédéric-Auguste Demetz and Abel Blouet (1837)
* *Chutes du Niagara* Niagara Falls, drawn from nature in March 1837 by A. Blouet, lithographed by C. Remond (1838)
* A volume of prison designs, with Hector Horeau and Harou Romain (1841)
* *Projet de prison cellulaire pour 585 condamnés, précédé d'Observations sur le système pénitentiaire* (1843) 
* *Traité théorique et pratique de l'art de bâtir de Jean Rondelet*. Supplément by G.-Abel Blouet

## Παραπομπές


Κατηγορία:Γάλλοι αρχιτέκτονες
Κλειστό Γήπεδο Ελληνικού

Το **Κλειστό Γήπεδο Ελληνικού** βρισκόταν στο Ελληνικό και αποτελούσε μέρος του Ολυμπιακού Συγκροτήματος. Βρισκόταν δίπλα από το Ολυμπιακό Γήπεδο της Ξιφασκίας. Κατασκευάστηκε το 2004 στο χώρο του πρώην Αεροδρομίου Ελληνικού και είχε χωρητικότητα 15.000 θέσεων για αγώνες καλαθοσφαίρισης, και 13.500 θέσεων για χειροσφαίρισης. Μετά την Ολυμπιάδα, οι 8.500 θέσεις του κάτω τμήματος έγιναν διαθέσιμες προς χρήση στο κοινό.

Χρησιμοποιήθηκε στους Ολυμπιακούς Αγώνες του 2004  για τα προκριματικά της καλαθοσφαίρισης και τους τελικούς στη χειροσφαίριση. Επίσης, έχει λειτουργήσει ως έδρα για διάφορες ομάδες της Α1 μπάσκετ όπως η ΑΕΚ, ο Πανελλήνιος, και ο Πανιώνιος.

## Ιστορικό
Το γήπεδο, κατασκευάστηκε από τις *Μηχανική* και *EllisDon Κατασκευαστική Εταιρεία*, ολοκληρώθηκε στις 31 Μαΐου 2004, και εγκαινιάστηκε επίσημα στις 30 Ιουλίου 2004. Χτίστηκε με προδιαγραφές να είναι ένα γήπεδο πανομοιότυπο με αυτά του NBA. Μετετράπη σε γήπεδο καλαθοσφαίρισης, μέσω της μετατροπής του υπόστεγου των Ολυμπιακών Αερογραμμών στο Αεροδρόμιο Ελληνικού, το οποίο είχε παύσει να λειτουργεί το 2001. Το μεταλλικό πλαίσιο του γηπέδου είναι το μοναδικό τμήμα της κατασκευής που παραμένει από το αρχικό κτίσμα. Αυτό έγινε για λόγους εξοικονόμησης χώρου και κατασκευής. Το κόστος του έργου ανήλθε σε περίπου 49.000.000€.
μικρογραφία|Ο εξωτερικός χώρος του Κλειστού Γηπέδου Ελληνικού

Κατεδαφίστηκε το 2022.

### Ολυμπιακοί Αγώνες 2004
Το γήπεδο χρησιμοποιήθηκε για τους προκριματικούς αγώνες καλαθοσφαίρισης και τους τελικούς της χειροσφαίρισης. Κατά τη διάρκεια των Παραολυμπιακών Αγώνων 2004, το γήπεδο χρησιμοποιήθηκε για το άθλημα του ράγκμπι με αμαξίδιο.

## Πηγές
*Κλειστό Ελληνικού  Stadia.gr

## Παραπομπές


Ελληνικου Κλειστο Γηπεδο
Ελληνικου Κλειστο Γηπεδο
Ελληνικου
Κατηγορία:Δήμος Ελληνικού - Αργυρούπολης
Οτροία Βιθυνίας

Η **Οτροία** ήταν αρχαία πόλη της Βιθυνίας, στη Μικρά Ασία. 

Η πόλη αναφέρεται από τον Στράβωνα στα *Γεωγραφικά* του και από τον Λέοντα τον διάκονο, ως: *την τω Ολύμπω παρακειμένην της Ατρώας πεδιάδα*. Λεγόταν αλλιώς και **Ατρώα** ή **Οτρόιαι**. Ο Πλούταρχος την αναγράφει ως **Οτρύαι**, κατατάσσοντάς την στη Φρυγία.

Βρισκόταν στις όχθες της λίμνης Ασκανίας. Η ίδρυση της πόλεως ανάγεται στον Φρύγα βασιλέα Οτρέα (σχετίζεται με το όνομα Ατρεύς που ίδρυσε την Οτρούντα στη Φρυγία).

Στην Οτροία επρόκειτο να συγκρουστούν οι ρωμαϊκές λεγεώνες του Λούκουλλου με τον στρατό του βασιλιά του Πόντου,  Μιθριδάτη, όταν λίγο πριν την αναμενόμενη μάχη συνέβη στην ατμόσφαιρα ένα περίεργο θέαμα: ο αέρας εξερράγη και ξεπήδησε ένα μεγάλο φλογισμένο σώμα, σε σχήμα πιθαριού και στο χρώμα του πυρακτωμένου αργύρου. Αυτό το περίεργο σχήμα πηγαινοερχόταν ανάμεσα στους Ποντίους και στους Ρωμαίους και έτσι οι τρομοκρατημένοι αντίπαλοι αποσύρθηκαν από το πεδίο της μάχης. Το 975 μ.Χ. όταν ο Ιωάννης Τσιμισκής εξεστράτευε εναντίον των Αράβων, καθώς διέβαινε από τη Βιθυνία, απέκλινε από τη στρατιωτική οδό -που οδηγούσε στις Κιλίκιες πύλες- και φιλοξενήθηκε για λίγο στο ιδιωτικό κτήμα ενός αξιωματικού του στην Οτροία.

Βρισκόταν στην ίδια επικράτεια με τη βυζαντινή Βασιλινόπολη, κοντά στη σημερινή Χαϊριγιέ (Hayriye) της Τουρκίας. 

## Παραπομπές


Κατηγορία:Αρχαίες πόλεις της Βιθυνίας
Shanghai New International Expo Centre

thumb|Shanghai New International Expo Centre
Η **Shanghai New International Expo Centre** είναι ένας εκθεσιακός χορός γειτονιά Pudong της Σαγκάη. Αποτελείται από 11 αίθουσες με 126.500m². Η τοποθεσία είναι και ο τερματικός σταθμός του τρένου transrapid από το αεροδρόμιο. Εγκαινιάστηκε το 2001 και η εταιρία λειτουργίας είναι μια κοινοπραξία με Γερμανικές εταιρίες.

## Εξωτερικοί σύνδεσμοι
*Homepage

Κατηγορία:Σαγκάη
Δάσκαλος των Αγίων Παθών του Ντάρμστατ

Οι μελετητές συγκεντρώνουν υπό το συμβατικό όνομα **Δάσκαλος των Αγίων Παθών του Ντάρμστατ** (γερμανικά: *Meister der Darmstädter Passion*) μια σειρά από έργα διεθνούς γοτθικού ρυθμού που φιλοτεχνήθηκαν στην περιοχή της Άνω Σουαβίας (Oberschwaben) και της Ρηνανίας μεταξύ των ετών 1425 και 1460 περίπου. Ο καλλιτέχνης αυτός, εφόσον πρόκειται για το ίδιο πρόσωπο, οφείλει το όνομά του στα δύο πλευρικά τμήματα ενός ρετάμπλ μεγάλων διαστάσεων που απεικονίζει τα *«Πάθη του Ιησού Χριστού»*, το οποίο εκτίθεται σήμερα στο Κρατικό Μουσείο της Έσσης (Hessisches Landesmuseum) του Ντάρμστατ.    

## Εργογραφία
thumb|200px|''«Η Προσκύνηση των Μάγων»'' (περίπου 1455), Gemaldegalerie, Βερολίνο.
Όπως ο Στέφαν Λόχνερ στην Κολωνία, ήταν ένας από τους πρώτους καλλιτέχνες στη Νότια Γερμανία που επηρεάστηκαν από την τεχνοτροπία των Φλαμανδών ζωγράφων. Ωστόσο ανέπτυξε μια προσωπική εικαστική γλώσσα με χαρακτηριστικούς χρωματισμούς και κινούμενες ομάδες προσώπων.

Οι καμβάδες του είναι αξιοπρόσεκτοι για την αλληλεπίδραση του φωτός με το χρώμα και χαρακτηρίζονται από απαλά χρώματα σε λεπτές αποχρώσεις. Παρόλο που ο ικανότατος αυτός ζωγράφος επιδεικνύει μεγάλη ευαισθησία και οξεία αντίληψη του λεπτομερούς ρεαλισμού στα έργα του, δεν δείχνει να προβληματίζεται καθόλου με ζητήματα ούτε ψυχολογίας ούτε φυσιογνωμίας. Οι μορφές του ακτινοβολούν νηφαλιότητα και μοιάζουν παράξενα αποκομμένες από την πραγματικότητα.

Στον καλλιτέχνη αποδίδονται τα παρακάτω έργα: 
**«Ο Χριστός αίρων τον Σταυρόν»* και *«Η Σταύρωση»* (περίπου 1435, Hessisches Landesmuseum, Ντάρμστατ).
**«Ο Χριστός Θεραπεύει τον Τυφλό»* (περίπου 1435, Staatsgalerie, Στουτγάρδη).
**«Η Προσκύνηση των Μάγων»* και *«Η Προσκύνηση του Τιμίου Σταυρού από τον Άγιο Κωνσταντίνο»* (περίπου 1455, Gemäldegalerie, Βερολίνο).

## Δείτε επίσης
* Γοτθική τέχνη
* Διεθνής γοτθικός ρυθμός

## Παραπομπές


## Βιβλιογραφία
*  Stukenbrock, Christiane & Töpper, Barbara (2011). *«1000 Chefs-d'oeuvre de la Peinture»*, Πότσδαμ: h.f.ullmann, ISBN 9783833161124.

## Εξωτερικοί σύνδεσμοι

* Master of the Darmstadt Passion, βιογραφία του καλλιτέχνη στον ιστότοπο της Staatsgalerie στη Στουτγάρδη.

Κατηγορία:Γερμανοί ζωγράφοι
Κατηγορία:Ζωγράφοι γοτθικού ρυθμού
Συνέλευση της Δημοκρατίας της Πορτογαλίας

Η **Συνέλευση της Δημοκρατίας** (Πορτογαλικά: *Assembleia da República*, προφ:ɐsẽˈblɐjɐ dɐ ʁɛˈpublikɐ) είναι το Πορτογαλικό κοινοβούλιο.Βρίσκεται σε ένα ιστορικό κτίριο στη Λισαβόνα, που αναφέρεται ως Palácio de São Bento, τοποθεσία μιας παλαιάς μονής Βενεδικτίνων. Το Παλάτι του São Bento ήταν προηγουμένως γνωστό ως έδρα της Εθνόσυνέλευσης (*Assembleia Nacional*) κατά τη διάρκεια του καθεστώτος Estado Novo.

Σύμφωνα με το Πορτογαλικό Σύνταγμα, η μονοθάλαμη Συνέλευση "είναι η αντιπροσωπευτική συνέλευση όλων των πολιτών της Πορτογαλίας." Το σύνταγμα ονομάζει την συνέλευση ως ένα από τα όργανα υπέρτατης εξουσίας της χώρας.

## Τελευταία εκλογή

## Παραπομπές


Κατηγορία:Νομοθετικά σώματα
Κατηγορία:Κυβέρνηση της Πορτογαλίας
Βαλκανικοί Αγώνες Στίβου 1958

Οι **17οι [[Βαλκανικοί Αγώνες Στίβου]] 1958** έγιναν στη Σόφια από 19 ως 21 Σεπτεμβρίου. Μετείχαν οι πέντε βαλκανικές χώρες εκτός από την Αλβανία. Στα γυναικεία αγωνίσματα δεν μετείχε ούτε η Ελλάδα. Νικήτρια στους άνδρες αναδείχθηκε για πρώτη φορά η **[[Βουλγαρία]]** ενώ στις γυναίκες ξανά η **[[Ρουμανία]]**. 
 
## Αποτελέσματα

### Ανδρών

#### Βαθμολογία

### Γυναικών

#### Βαθμολογία

## Πηγές
*"Η χρυσή ιστορία των αγώνων", Αθλητική Ηχώ, 10/8/1979.
*BALKAN GAMES/CHAMPIONSHIPS. 
*Αθλητική Ηχώ, 22/9/1958.

Κατηγορία:Βαλκανικοί Αγώνες Στίβου
Κατηγορία:Στίβος το 1958
Κατηγορία:Σόφια
Αδίαντο

thumb|200px|''Adiantum capillus-veneris''Το **αδίαντο** είναι βότανο λεπτοφυές με πλούσιο φύλλωμα, καθώς και φαρμακευτικές ιδιότητες.

## Ονομασία
Η ονομασία του βοτάνου προέρχεται από το ότι δε μουσκεύεται μέσα στο νερό. Η λατινική ονομασία του είναι ***Adiantum capillus-veneris***, δηλαδή αδίαντο ή "κόμη της Αφροδίτης", η οποία σύμφωνα με το μύθο ξεπρόβαλε μέσα από τους αφρούς της θάλασσας με στεγνά μαλλιά. Στα ελληνικά συναντάται με διάφορες ονομασίες: πολυτρίχι, σκορπίδι, καλλίτριχον, μαλλόχορτο, κόμη της Αφροδίτης, βροντοτρίχι, πηγαδόχορτο, ψαλιδόχορτο κ.ά.

## Περιγραφή
Είναι ποώδης φτέρη και εμφανίζεται σε διάφορα είδη, ορισμένα από τα οποία καλλιεργούνται ως διακοσμητικά. Το μήκος της φτάνει τα 40 εκατοστά και έχει οριζόντιο ρίζωμα. Έχει φύλλα σύνθετα που το μήκος τους φτάνει έως και τα 60 εκατοστά. Το χειμώνα είναι ανθεκτικά και διαθέτουν καστανόμαυρους μίσχους με λέπια στη βάση. Τα φύλλα είναι ελασματοειδή σε πράσινο χρώμα, με ελαφρά σχισίματα στις άκρες. Φυτρώνει κοντά σε πηγές, σε σχισμές βράχων, σε τοιχώματα πηγαδιών, σε υγρές περιοχές κοντά στη θάλασσα και γενικά σε περιοχές που υπάρχει άφθονο νερό.

## Θεραπευτικές Ιδιότητες
Το αδίαντο χρησιμοποιείται ως αντιβηχικό, αντιπυρετικό, τονωτικό, καταπραϋντικό, καθαριστικό, ψυκτικό, εφιδρωτικό. Ακόμα, δρα ως μαλακτικό για τις παθήσεις του αναπνευστικού συστήματος. Βοηθάει στην ψαμμίαση, στον ξηρό βήχα, την καταρροή, την περιφερειακή κυκλοφορία του αίματος και στον εγκέφαλο. Συνδυάζεται με αγριάδα, φούντες καλαμποκιού και άλλα διουρητικά φυτά.

Έχει καρδιοτονωτικές ιδιότητες και δρα θετικά σε κυκλοφοριακά προβλήματα στα άκρα, στον εγκέφαλο και στις αρρυθμίες. Το έγχυμά του είναι ωφέλιμο στη βρογχίτιδα, στα κρυολογήματα και τη φαρυγγίτιδα. Χρησιμοποιείται ως αποτοξινωτικό σε προβλήματα αλκοολισμού. Οι θεραπευτικές του ιδιότητες βρίσκονται κυρίως στα φύλλα. Το εξωτερικό των φύλλων του χρησιμοποιείται σε σκευάσματα για την πιτυρίδα ή ως τονωτικό των μαλλιών.

Επίσης βοηθά και στην καταπολέμηση της κύστης κόκκυγος.

## Προφυλάξεις
Μερικές φτέρες περιέχουν καρκινογόνες ουσίες. Επίσης περιέχουν ένα ένζυμο, το οποίο απορροφά τις βιταμίνες του συμπλέγματος Β. Σε μεγάλες ποσότητες το ένζυμο αυτό, προκαλεί σοβαρό πρόβλημα υγείας, ενώ σε μικρές ποσότητες δεν είναι επικίνδυνο για ανθρώπους που έχουν μία σωστή διατροφή, πλούσια σε βιταμίνη Β.

Το συγκεκριμένο ένζυμο μπορεί να καταστραφεί με το μαγείρεμα ή την αποξήρανση του φυτού. Συνεπώς, είναι ασφαλέστερο αν αποξηρανθεί και έχει καλύτερα αποτελέσματα αν χρησιμοποιηθεί φρέσκο.

## Πηγές
*Phyto.gr: ''Αδίαντο''
*Herb.gr: ''Αδίαντο''

Κατηγορία:Πτεριδόφυτα
Κατηγορία:Ελληνική χλωρίδα
Διαμερίσματα του Ανατολικού Τιμόρ

Η **[[Ανατολικό Τιμόρ|Λαϊκή Δημοκρατία του Ανατολικού Τιμόρ]]** διαιρείται σε 13 διαμερίσματα (districts, ενικός district), τα οποία υποδιαιρούνται σε 65 επαρχίες (subdistricts, ενικός subdistrict), 452 *χωριά* (sucos, ενικός suco) και 2.233 δήμους (aldeias, ενικός aldeia). Τα διαμερίσματα είναι οι εξής:

* Αϊλέου
* Αϊνάρο
* Βικέκε
* Ερμέρα
* Κόβα Λίμα
* Λαουτέμ
* Λικιζά
* Μανατούτο
* Μανουφάι
* Μπαουκάου
* Μπομπονάρο
* Ντίλι
* Οεκούσσε

## Πίνακας

## Χάρτες

Αρχείο:2022 East Timor, administrative divisions - de - monochrom.tif|Τα διαμερίσματα του Ανατολικού Τιμόρ
Αρχείο:East Timor districts numbered 2002-2003.png|Τα διαμερίσματα του Ανατολικού Τιμόρ αριθμημένα
Αρχείο:East Timor municipalities numbers.png|Τα διαμερίσματα του Ανατολικού Τιμόρ μέχρι το 2003


## Περιφέρειες
Το Ανατολικό διαιρείται σε δύο περιφέρειες: την Λόρο Μούνο και την Λόρο Σάε.

### Λόρο Μούνου
thumb|250px|Η Λόρο Μούνου  στο Ανατολικό Τιμόρ

Η Λόρο Μούνου είναι μια από τις δύο περιφέρειες του Ανατολικού Τιμόρ. Συμπεριλαμβάνει τα 9 από τα 13 διαμερίσματα του Ανατολικού Τιμόρ: Ντίλι, Αϊλέου, Αϊνάρο, Μανουφάι, Ερμέρα, Μπομπονάρο, Κόβα Λίμα, Λικιζά και Οεκούσσε. Πρωτεύουσα είναι το Ντίλι. 

### Λόρο Σάε
thumb|250px|Η Λόρο Σάε  στο Ανατολικό Τιμόρ

Η Λόρο Σάε είναι μια από τις δύο περιφέρειες του Ανατολικού Τιμόρ. Συμπεριλαμβάνει τα 4 από τα 13 διαμερίσματα του Ανατολικού Τιμόρ: Λαουτέμ, Μπαουκάου, Βικέκε και Μανατούτο. Πρωτεύουσα είναι το Μπαουκάου.

## Παραπομπές


Κατηγορία:Περιφέρειες του Ανατολικού Τιμόρ